טרוור נואה

נואה, 2019
טרוור נואה (באנגלית: Trevor Noah; נולד ב-20 בפברואר 1984) הוא קומיקאי, סאטיריקן, עיתונאי, תסריטאי, מפיק, שחקן, מנחה טלוויזיה וסטנדאפיסט דרום-אפריקאי, שהנחה בין השנים 2015–2022 את התוכנית "הדיילי שואו" המשודרת בערוץ קומדי סנטרל.

==ביוגרפיה==
נואה נולד, גדל והתנך בדרום אפריקה, לאם דרום-אפריקאית שחורה ממוצא שבט הקוסה, ולאב לבן נוצרי ממוצא שווייצרי וגרמני. בעקבות משטר האפרטהייד ששרר באותה עת בדרום אפריקה ובו נישואים, הבאת ילדים או הקמת משפחה בין לבנים ללא-לבנים היו נגד החוק. כתוצאה מכך תא משפחתי לא יכול להתקיים כיחידה מאוחדת, ובמשך חלק משמעותי מחייו בדרום אפריקה נואה התגורר בחיק אמו בשכונות השחורות, אך בנפרד מאביו- שהתגורר בשכונות הלבנות. למרות שהוריו לא נישאו כי היחסים ביניהם היו לא-חוקיים בתקופת האפרטהייד, אמו נעצרה ונקנסה על ידי השלטונות בדרום אפריקה. 

בספרו האוטוביוגרפי, מתאר נואה את אמו כנוצרייה-קתולית אדוקה ההולכת באורח קבע לשלוש כנסיות שונות<ref></ref> אולם בהמשך – עקב חשיפה של ציוצים בעלי אופי אנטישמי שכתב נואה<ref></ref> כשבחלקן אף לעג לשואה – טען כי לפחות במשך תקופה מסוימת בחייו, אמו המירה דתה ליהדות ולכן בחרה לחגוג לו בר מצווה אך "למרבה הצער" אף אחד לא-היה נוכח מלבדם<ref></ref><ref name=":0"></ref>. 

בשל מוצאו המשולב נואה אינו נחשב שחור או לבן תחת חוקי האפרטהייד אלא ״מעורב״ - מעמד גזעי נפרד בדרום אפריקה ל"מי שהוא גם וגם" מבחינת צבע עורו. בעקבות חוויות ילדותו המגוונות בשכונות שונות, כמו סווטו, ההתבוננות ב"גזעים" ובמוצאות אתניים שונים הם נושאים עיקריים בהם עוסקת הקומדיה שלו.

בצעירותו למד בבית ספר פרטי נוצרי קתולי בשם מאריווייל קולג' ביוהנסבורג, דרום אפריקה.<ref></ref>

הוא הנחה מספר תוכניות בתאגיד השידור הדרום אפריקני, ובשנת 2008 השתתף בעונה הרביעית של הגרסה המקומית של "רוקדים עם כוכבים".

ב-2016 פרסם נואה אוטוביוגרפיה בשם "Born a Crime בהוצאת Spiegel & Grau" בהוצאת רנדום האוס, באנגלית. התרגום לעברית "מחוץ לחוק: ילדות בדרום אפריקה", ראה אור ב-2019 בהוצאת סלע מאיר.

=== הדיילי שואו ===
במרץ 2015 הודיעה רשת הטלוויזיה האמריקאית קומדי סנטרל כי נואה עתיד להפוך למנחה תוכנית הסאטירה "הדיילי שואו" ולהחליף את המנחה הוותיק ג'ון סטיוארט עם פרישתו של סטיוארט בספטמבר 2015. קודם למינויו שימש נואה ככתב החוץ של התוכנית למש מספר חודשים. תוכניתו הראשונה כמנחה "הדיילי שואו" שודרה ב-28 בספטמבר 2015. אולם בשלהי שנת 2022 דווח כי רשת קומדי סנטרל עתידה לפטר את נואה מתפקידו כמנחה עקב הרייטינג הדועך מאז "כניסתו לנעליו" של סטיוארט, וכך נעשה כאשר נואה הודיע בשידור ב-29 בספטמבר 2022 שהוא אכן נאלץ לפרוש בקרוב מתפקידו כי ברצונו להמשיך בעיסוקים אחרים – כשהתוכנית האחרונה בהחלט בהגשת נואה לאחר מכן שודרה ב-8 בדצמבר 2022. אך יחד עם זאת – תוכנית "הדיילי שואו" ממשיכה להיות משודרת בערוץ קומדי סנטרל האמריקני, עם סבב של מנחים אורחים – כשמדי שבוע בלילות יום ב' מגיש אותה המנחה הוותיק-חדש שלה, ג'ון סטיוארט, החל מ-12 בפברואר 2024.

==חיים אישיים==
לנואה שני אחים למחצה מבעלה השני של אמו, נגיסבני שינגנגה. לאחר גירושיהם, בשנת 2009, גילה שינגנגה כי אמו של נואה התארסה לאדם אחר, וניסה לרצוח אותה על ידי ירייה בגבה ובראשה, ואף איים לפגוע בטרוור. שנתיים לאחר מכן הואשם בניסיון לרצח.

נואה הוא פוליגלוט: הוא דובר שש עד שמונה שפות, בהן אנגלית, גרמנית, צרפתית, אפריקאנס, סוטו, זולו וקוסה.

=== דעות פוליטיות ===
נואה מגדיר עצמו כבעל השקפת עולם פרוגרסיבית. הוא מעדיף שלא להגדיר עצמו כימין או שמאל פוליטי בהתייחס לפוליטיקה בארצות הברית.

בתור קומיקאי, הרבה מהאמירות והציוצים שלו עוררו מחלוקות.

במאי 2021 במהלך מבצע שומר החומות של צה"ל, נואה פרסם מספר פוסטים וסרטונים ברשתות החברתיות שלו כגון אינסטגרם, בהן מתח ביקורת והתבטא קשות נגד פעולות ההגנה העוצמתיות של מדינת ישראל שלטענתו הן חסרות אחריות, ותמך בעקיפין בצד הפלסטיני.<ref></ref><ref></ref>

== מועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
!סימוכין
|-
! rowspan="3" |2024
!פרס גלובוס הזהב
|ההופעה הטובה ביותר בסטאנד-טפ טלוויזיוני
| rowspan="2" |טרוור נואה: איפה הייתי
|
|<ref></ref>
|-
!פרס בחירת מבקרי הטלוויזיה
|הספיישל הקומדיה הטוב ביותר
|
|<ref></ref>
|-
!פרס גראמי
|האלבום הקומדיה הטוב ביותר
|I Wish You Would
|
|<ref></ref>
|}

==קישורים חיצוניים==

* "

* 
* [https://www.youtube.com/user/trevornoah טרוור נואה], ביוטיוב
* 
* שירה מייקין, [https://www.haaretz.co.il/gallery/television/.premium-MAGAZINE-1.9138158 איך הפך טרבור נואה למנחה הנצפה ביותר (זה לא בגלל הבדיחות)], באתר "הארץ", 9 בספטמבר 2020

==הערות שוליים==

קטגוריה:דרום אפריקאים שנולדו ב-1984
קטגוריה:הדיילי שואו
קטגוריה:סאטיריקנים
קטגוריה:קומיקאים
קטגוריה:שחקני קולנוע וטלוויזיה דרום אפריקאים
קטגוריה:תסריטאי טלוויזיה
קטגוריה:מנחי טלוויזיה
קטגוריה:מפיקי טלוויזיה
קטגוריה:כותבי אוטוביוגרפיה
קטגוריה:מהגרים מדרום אפריקה לארצות הברית
קטגוריה:דרום אפריקאים שהופיעו ברשימת טיים 100
קטגוריה:זוכי פרס ארסמוס